《题蒲传正舍人清风阁》
宋代·陈襄

清白传芳奕世居，阆峰华阁峻凌虚。
千金不买连城璧，万卷惟存旧宅书。
鲁邑弦歌兴国俗，谢家兰玉满庭除。
今朝已觉孙谋远，人在西垣真禁庐。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。